IZVEDBENI SKLEP KOMISIJE

z dne 8. junija 2018

o objavi enotnega dokumenta iz člena 94(1)(d) Uredbe (EU) št. 1308/2013 Evropskega parlamenta in Sveta v Uradnem listu Evropske unije ter sklica na objavo specifikacije proizvoda za ime v vinskem sektorju

(Oolde (ZOP))

(2018/C 199/04)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 97(3) Uredbe,

ob upoštevanju naslednjega:

V skladu s členom 97(2) Uredbe (EU) št. 1308/2013 je Komisija vlogo preučila in sklenila, da izpolnjuje pogoje iz členov od 93 do 96, člena 97(1) ter členov 100, 101 in 102 navedene uredbe.

SKLENILA:

Edini člen

Enotni dokument, pripravljen v skladu s členom 94(1)(d) Uredbe (EU) št. 1308/2013, in sklic na objavo specifikacije proizvoda za ime „Oolde“ (ZOP) sta v Prilogi k temu sklepu.

V skladu s členom 98 Uredbe (EU) št. 1308/2013 je objava tega sklepa podlaga za uveljavljanje pravice do ugovora zoper zaščito imena iz prvega odstavka tega člena v dveh mesecih od dneva njegove objave v Uradnem listu Evropske unije.

(1) UL L 347, 20.12.2013, str. 671.

PRILOGA

ENOTNI DOKUMENT

„OOLDE“

PDO-NL-02230

Datum vložitve vloge: 18.8.2016

1. Ime za registracijo

Oolde

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

3. Likersko vino

5. Kakovostno peneče vino

8. Biser vino

16. Vino iz prezrelega grozdja

4. Opis vin

Vino kategorije 1 – vino: rdeče, s polnim okusom, sadno

SORTE VINSKE TRTE: regent ali pinotin ali cabertin ali mešanica teh sort (razmerje se razlikuje glede na leto)

Organoleptične lastnosti:

Regent, barikiran: barva: rdeča, aroma: začimbna, z blagimi živalskimi notami; okus: po vrsti arom, med drugim po vkuhanem sadju in gostem soku, z mehkimi tanini

Pinotin, barikiran: barva: rdeča; aroma: pikantna, po koncentriranem gostem sadnem soku; okus: po temnordečem sadju, na primer črnih češnjah; dolg okus

Cabertin, barikiran: barva: rdeča; aroma: po gozdnih sadežih, oreških in črnem ribezu; okus: po temnordečem sadju, na primer robidah; bogat pookus

Analitske lastnosti:

Vse lastnosti so v skladu z veljavnimi opredelitvami in omejitvami v predpisih EU/nizozemskih ministrskih predpisih.

— Največji delež skupnega alkohola (v vol. %)

— Največja koncentracija hlapnih kislin

— Največja koncentracija skupnega žveplovega dioksida

— Največja obogatitev, razkisanje in ob odobritvi dokisanje

Vsebnost sladkorja je med 0,5 in 6 gramov na liter.

Splošne analitske lastnosti

Najmanjši delež dejanskega alkohola (v vol. %) 11,5 Najmanjša koncentracija skupnih kislin 63,84 v miliekvivalentih na liter

Vino kategorije 1 – vino: belo, suho, sadno

SORTE VINSKE TRTE: cabernet blanc

Organoleptične lastnosti:

Barva: bela

Aroma: sveži aromi po jabolku in grenivki

Okus: primerno ravnotežje kislosti in dolg okus

Analitske lastnosti:

Vse lastnosti so v skladu z veljavnimi opredelitvami in omejitvami v predpisih EU/nizozemskih ministrskih predpisih.

— Največji delež skupnega alkohola (v vol. %)

— Največja koncentracija hlapnih kislin

— Največja koncentracija skupnega žveplovega dioksida

— Največja obogatitev, razkisanje in ob odobritvi dokisanje

Vsebnost sladkorja je med 1 in 8 gramov na liter.

Splošne analitske lastnosti

Najmanjši delež dejanskega alkohola (v vol. %) 10,5 Najmanjša koncentracija skupnih kislin 77,14 v miliekvivalentih na liter

Vino kategorije 1 – vino: belo, suho, polnega telesa

SORTE VINSKE TRTE: solaris

Organoleptične lastnosti:

Barva: bela

Aroma: note vanilje in prepečenca, zrelega sadja

Okus: na začetku polnega telesa, prefinjeno kremen pookus z zadostno mineralnostjo in kislinami

Analitske lastnosti:

Vse lastnosti so v skladu z veljavnimi opredelitvami in omejitvami v predpisih EU/nizozemskih ministrskih predpisih.

— Največji delež skupnega alkohola (v vol. %)

— Največja koncentracija hlapnih kislin

— Največja koncentracija skupnega žveplovega dioksida

— Največja obogatitev, razkisanje in ob odobritvi dokisanje

Vsebnost sladkorja je med 1 in 8 gramov na liter.

Splošne analitske lastnosti

Najmanjši delež dejanskega alkohola (v vol. %) 11,5 Najmanjša koncentracija skupnih kislin 77,14 v miliekvivalentih na liter

Vino kategorije 1 – vino: rozé, polno, sadno

SORTE VINSKE TRTE: regent ali pinotin ali cabertin ali mešanica teh sort (razmerje se razlikuje glede na leto)

Organoleptične lastnosti:

Barva: rožnata

Aroma: po jagodah in blagi marmeladi

Okus: po gostem, sočnem sadju, blago sladek in svežega pookusa

Analitske lastnosti:

Vse lastnosti so v skladu z veljavnimi opredelitvami in omejitvami v predpisih EU/nizozemskih ministrskih predpisih.

— Največji delež skupnega alkohola

— Najvišja vsebnost hlapnih kislin

— Najvišja vsebnost žveplovega dioksida

— Največja obogatitev, razkisanje in ob odobritvi dokisanje

Vsebnost sladkorja je med 1 in 8 gramov na liter.

Splošne analitske lastnosti

Najmanjši delež dejanskega alkohola (v vol. %) 10 Najmanjša koncentracija skupnih kislin 63,84 v miliekvivalentih na liter

Vino kategorije 3 – likersko vino: rdeče

SORTE VINSKE TRTE: regent ali pinotin ali cabertin ali mešanica teh sort (razmerje se razlikuje glede na leto)

Organoleptične lastnosti:

Barva: rdeča

Aroma: po sladkem, rdečem/temnem sadju, blago pikantna

Okus: zrel, pikanten

Analitske lastnosti:

Vse lastnosti so v skladu z veljavnimi opredelitvami in omejitvami v predpisih EU/nizozemskih ministrskih predpisih.

— Največji delež skupnega alkohola (v vol. %)

— Največja koncentracija hlapnih kislin

— Največja koncentracija skupnega žveplovega dioksida

— Največja obogatitev, razkisanje in ob odobritvi dokisanje

Vsebnost sladkorja je med 50 in 100 gramov na liter.

Splošne analitske lastnosti

Najmanjši delež dejanskega alkohola (v vol. %) 18 Najmanjša koncentracija skupnih kislin 63,84 v miliekvivalentih na liter

Vino kategorije 3 – likersko vino: belo

SORTE VINSKE TRTE: solaris

Organoleptične lastnosti:

Barva: bela

Aroma: po zrelem sadju

Okus: poln, saden

Analitske lastnosti:

Vse lastnosti so v skladu z veljavnimi opredelitvami in omejitvami v predpisih EU/nizozemskih ministrskih predpisih.

— Največji delež skupnega alkohola

— Najvišja vsebnost hlapnih kislin

— Najvišja vsebnost žveplovega dioksida

— Največja obogatitev, razkisanje in ob odobritvi dokisanje

Vsebnost sladkorja je med 50 in 100 gramov na liter.

Splošne analitske lastnosti

Najmanjši delež dejanskega alkohola (v vol. %) 18 Najmanjša koncentracija skupnih kislin 63,84 v miliekvivalentih na liter

Vino kategorije 5 – kakovostno peneče vino: belo, polno, sadno

SORTE VINSKE TRTE: cabernet blanc

Organoleptične lastnosti:

Barva: bela

Aroma: sveži aromi po jabolku in grenivki

Okus: primerno ravnotežje kislosti in dolg okus, na začetku travnat, s prijetno cvetico

Analitske lastnosti:

Vse lastnosti so v skladu z veljavnimi opredelitvami in omejitvami v predpisih EU/nizozemskih ministrskih predpisih.

— Največji delež skupnega alkohola (v vol. %)

— Največja koncentracija hlapnih kislin

— Največja koncentracija skupnega žveplovega dioksida

— Največja obogatitev, razkisanje in ob odobritvi dokisanje

Vsebnost sladkorja je med 2 in 12 gramov na liter.

Splošne analitske lastnosti

Najmanjši delež dejanskega alkohola (v vol. %) 10,5 Najmanjša koncentracija skupnih kislin 79,8 v miliekvivalentih na liter

Vino kategorije 8 – biser vino: rozé

SORTE VINSKE TRTE: regent ali pinotin ali cabertin ali mešanica teh sort (razmerje se razlikuje glede na leto)

Organoleptične lastnosti:

Barva: rožnata

Aroma: po jagodah

Okus: prefinjeno sladek s svežim pookusom

Analitske lastnosti:

Vse lastnosti so v skladu z veljavnimi opredelitvami in omejitvami v predpisih EU/nizozemskih ministrskih predpisih.

— Največji delež skupnega alkohola (v vol. %)

— Največja koncentracija hlapnih kislin

— Največja koncentracija skupnega žveplovega dioksida

— Največja obogatitev, razkisanje in ob odobritvi dokisanje

Vsebnost sladkorja je med 1 in 8 gramov na liter.

Splošne analitske lastnosti

Najmanjši delež dejanskega alkohola (v vol. %) 9 Najmanjša koncentracija skupnih kislin 77,17 v miliekvivalentih na liter

Vino kategorije 16 – vino iz prezrelega grozdja, belo:

SORTE VINSKE TRTE: solaris

Organoleptične lastnosti:

Barva: bela

Aroma: zadržana, skoraj čutna, z notami ličija in zrele hruške

Okus: prefinjen svež okus

Analitske lastnosti:

Vse lastnosti so v skladu z veljavnimi opredelitvami in omejitvami v predpisih EU/nizozemskih ministrskih predpisih.

— Največji delež skupnega alkohola (v vol. %)

— Največja koncentracija hlapnih kislin

— Največja koncentracija skupnega žveplovega dioksida

— Največja obogatitev, razkisanje in ob odobritvi dokisanje

Vsebnost sladkorja je med 20 in 80 gramov na liter.

Splošne analitske lastnosti

Najmanjši delež dejanskega alkohola (v vol. %) 12 Najmanjša koncentracija skupnih kislin 73,15 v miliekvivalentih na liter

5. Enološki postopki

(a) Osnovni enološki postopki

Vino kategorije 1 – vino: rdeče, sadno, s polnim telesom

Posebni enološki postopki

Vrenje drozge vsaj štiri dni in zorenje v lesenih sodih od 5 do 17 mesecev

Vino kategorije 1 – vino: belo, suho, sadno

Posebni enološki postopki

Hladno vrenje pri manj kot 18 °C (izjemoma se temperatura lahko poviša na začetku vrenja in pri vinih, ki ne fermentirajo zlahka).

Vino kategorije 1 – vino: belo, suho, polnega telesa

Posebni enološki postopki

Hladno vrenje pri manj kot 18 °C (izjemoma se temperatura lahko poviša na začetku vrenja in pri vinih, ki ne fermentirajo zlahka), delno zorenje v lesenih sodih od dva do šest mesecev

Vino kategorije 1 – vino: rozé, polno, sadno

Posebni enološki postopki

Hladno vrenje pri manj kot 18 °C (izjemoma se temperatura lahko poviša na začetku vrenja in pri vinih, ki ne fermentirajo zlahka).

Vino kategorije 3 – likersko vino: rdeče

Posebni enološki postopki

Vrenje drozge vsaj štiri dni in zorenje v lesenih sodih vsaj dve leti, dodajanje vinskega alkohola

Vino kategorije 3 – likersko vino: belo

Posebni enološki postopki

Vrenje drozge vsaj štiri dni in zorenje v lesenih sodih vsaj dve leti, dodajanje vinskega alkohola

Vino kategorije 5 – kakovostno peneče vino: belo, polno, sadno

Posebni enološki postopki

Hladno vrenje pri manj kot 18 °C (izjemoma se temperatura lahko poviša na začetku vrenja in pri vinih, ki ne fermentirajo zlahka), tradicionalno drugo vrenje v steklenici (tradicionalna metoda)

Vino kategorije 8 – biser vino: rozé

Posebni enološki postopki

Hladno vrenje pri manj kot 18 °C (izjemoma se temperatura lahko poviša na začetku vrenja in pri vinih, ki ne fermentirajo zlahka), ogljikov dioksi se doda ob stekleničenju

Vino kategorije 16 – vino iz prezrelega grozdja: belo

Posebni enološki postopki

Pozna trgatev pri vsaj 110 stopinjah Oechsleja, pridelava vina s hladnim vrenjem

(b) Največji donos

Regent (rdeč)

65 hektolitrov na hektar

Pinotin (rdeč)

65 hektolitrov na hektar

Cabertin (rdeč)

65 hektolitrov na hektar

Cabernet blanc (bel)

65 hektolitrov na hektar

Solaris (bel)

65 hektolitrov na hektar

Bel solaris za vino iz prezrelega grozdja

40 hektolitrov na hektar

6. Razmejeno območje

Opredelitev in omejitve ZOP Oolde (občina Lochem)

Geografsko območje je Oolde, ki je del občine Lochem.

Oolde je okrožje v občini Lochem v pokrajini Gelderland.

Imena in dediščina okrožij so med lokalnim prebivalstvom še zelo živi.

Oolde zajema skupno površino 658 hektarjev.

Območje opredeljujejo naravni vodotoki na severni (Dortherbeek) in južni (Molenbeek) meji. Na zahodu meji na nekdanjo občinsko mejo kraja Gorssel. Vzhodna meja poteka vzporedno z nasipi Lindenbergsdijk, Stoomdijk in Broekdijk.

ZOP Oolde ima tla s potočnimi naplavinami z značilnim ilovnatim finim peskom, pomembnim za pridelavo vina.

7. Glavne sorte vinske trte

Pinotin N

Cabertin N (VB-91-26-17)

Cabernet blanc B (VB-91–26–1)

Solaris

Regent N

8. Opis povezave

Tla

Tekstura tal v Oolde je precej zapletena, saj se prekrivajo različne vrste tal.

ZOP Oolde ima tla s potočnimi naplavinami z značilnim ilovnatim finim peskom (10 %–50 % gline), pomembnim za pridelavo vina, z mineralno plastjo tal, tanjšo od 50 cm, in deležem lutuma (glinastih delcev) do 12 %.

Podnebje in okolje

Oolde meji na pokrajino Twente; podatki o povprečnem podnebju (1971–2000) za vinorodno obdobje od maja do septembra so navedeni v nadaljevanju, sledijo pa jim podatki za državno povprečje:

— povprečna temperatura: 15,0 °C (15,2)

— povprečna najnižja temperatura: 9,7 °C (10,5)

— povprečna najvišja temperatura: 19,9 °C (19,7)

— povprečna relativna vlažnost: 78,8 % (78,8 %)

— povprečna količina padavin: 64,9 mm (64,9 mm) na mesec

— povprečno število ur sonca: 174,2 ur (185,1 ur) na mesec

Nekoliko nižje nočne temperature so v pomoč pri pridelavi svežih, sadnih vin.

Sorte vinske trte:

Sorte vinske trte, uporabljene za zaščiteno označbo porekla, ki se lahko v tem podnebju uspešno pridelujejo, so za belo vino cabernet blanc in solaris ter za rdeče vino: regent, pinotin in cabertin. V podatkovni bazi mednarodnega kataloga sort vinske trte (Vitis International Variety Catalogue, VIVC) so z uradnimi informacijami o razvrstitvi razvrščene kot vitis vinifera Te sorte so vključene tudi na sedanji seznam OIV (Mednarodne organizacije za trto in vino).

Človeški dejavniki (gojenje in vinifikacija)

Pred sajenjem se skrbno izberejo sorte grozdja, ki dobro uspevajo na območju (terroir) in dozorijo v grozdje, bogato z aromami. Na podlagi analize tal se izberejo najprimernejše vrste podlag za posamezno sorto. Dokazano je, da so izbrane sorte odpornejše proti običajnim boleznim, kar se optimizira s stalnim spremljanjem in načrtno zaščito rastlin skozi vse leto. Tako se znatno poveča trajnost gojenja.

Trsi se v vinogradu sadijo v vrstah (smer od severa proti jugu), zato da dobijo čim več sonca. Razdalja med vrstami znaša 2,15 m. Posamezne rastline so druga od druge oddaljene med 0,9 in 1,25 m, tako da vsaka dobi tudi dovolj hranil v prsti (okoli 2,2 m2 na rastlino).

Izbrana je bila gojitvena oblika guyot, pri kateri listna površina raste navpično navzgor, šparoni pa so podprti z vodoravnimi žicami. Zimska rez je ročna, da se odberejo najboljše enoletne rozge, očesa pa vzbrstijo v novi sezoni. V rastni dobi se listna površina pleve strojno. Posebej se redčijo listi okrog grozdov (ročno in strojno), da sonce doseže čim več grozdov in se ti po deževnem vremenu hitro posušijo. Pravilno obrezovano listje prispeva k tvorbi sladkorjev in zorenju grozdov. Ko grozdi začnejo dobivati barvo, se razredčijo, da lahko ostali grozdiči bolje dozorijo (sladkorji, arome). Eden od parametrov, s katerimi se pripomore, da grozdje doseže pravo zrelost in arome, je uravnoteženo gnojenje tal in listja. Za to je potrebna letna analiza tal z 20 točkami na hektar, ki ji sledi prilagojen načrt gnojenja. Ob ustreznem času se gnoji listje, da se prepreči pomanjkanje določenih snovi, npr. magnezija.

Med najpomembnejšimi odločitvami je izbira časa trgatve. Procesu zorenja (tvorba sladkorja, kislin in arom) tesno sledijo merjenje vrednosti Oechsleja in pH ter vizualna ocena stanja grozdja. Celotna trgatev poteka ročno, trga se grozdje, ki se izbere po kakovosti, da se lahko proizvede kakovostno vino. Trgatev se lahko hitro načrtuje, tako da se lahko izbere optimalni trenutek – ne prezgodaj, ne prepozno. Neposredno po trgatvi se grozdje ohladi (približno 4 C) blizu vinograda, da ostane med prevozom v kraj proizvodnje vina v dobrem stanju.

Vinifikacija belih/rozé vin se izvaja s hladnim vrenjem, s čimer se pridelajo značilna sveža, sadna vina. Rdeča vina zorijo v hrastovih sodih, ki dajo okus polnejšega telesa. S kratkotrajnim zorenjem v lesu lahko tudi belo vino pridobi polnejši okus.

Poleg tega intenzivno sodelovanje s strokovnjaki pomembno prispeva k tem vinom.

Vinifikacija lahko poteka na območju zaščitene označbe porekla ali v bližnji občini Hof van Twente.

Vzročna zveza

Na kakovost vina močno vpliva medsebojno delovanje podnebja, tal, gojenja in vinifikacije.

Zaradi prevladujočega (celinskega) podnebja se dosega potrebna zrelost. Nekoliko nižje nočne temperature jeseni nižajo vsebnost kislin, hkrati pa se tako ohranita značilna svežina in sadni okus vina.

Nekoliko nižje nočne temperature jeseni nižajo vsebnost kislin, hkrati pa se ohrani zadostna kislost za ravnotežje med sladkobo in kislostjo, ki je potrebno za značilno svežino in sadni okus vina.

Tla sestojijo iz potočnega nanosa z znatno vsebnostjo gline ter med 5 % in 10 % organske snovi. Ilovnata tla so izjemno primerna za pridelavo vina, saj se vlaga in hranila odlično udelajo, da se lahko arome grozdja polno razvijejo in se proizvede krepko vino polnega telesa.

Z daljšim zadrževanjem vlage, ki je potrebno, da se hranila prenesejo v rastlino, ilovnata tla zagotavljajo, da se hranila, prisotna v tleh, prenesejo na vino, zlasti v sušnih obdobjih. Ta hranila omogočijo, da ima rastlina med dozorevanjem dobro podporo ter se sladkorji in arome v celoti razvijejo.

Grozdje, ki zori na ta način, je bistveno, da se doseže vino polnega okusa in dolgega pookusa.

Takšno vino je zelo primerno za zorenje v sodih, kjer se dodatno razvija.

Poleg podnebja in tal bistveno vplivajo na kakovost vina tudi znanje in izbire vinogradnika in vinarja: izbrane sorte, zasnova vinograda, gnojenje, način gojenja, pletev listja, redčenje grozdov, spremljanje stanja vinograda in procesa zorenja, odločitev glede časa trgatve, izbira grozdov za trgatev, vinarski postopki (hladno vrenje, staranje v lesu).

Namenoma se spodbuja sodelovanje z gastronomi in trgovci z vinom, ki lahko prispevajo k pridelavi kakovostnih vin.

Ta zveza se uporablja za vino, kakovostno peneče vino, biser vino, likersko vino in vino iz prezrelega grozdja. Na slednja še toliko bolj vplivajo človeške dejavnosti.

Organoleptične in analitske lastnosti proizvedenih vin, kot so značilen svež in saden okus belih in rozé vin ter mehki tanini rdečih vin, so sad te povezave med tlemi, podnebjem in človeškimi dejavniki.

9. Bistveni dodatni pogoji

Pravni okvir:

Predpiše ga organizacija, ki upravlja ZOP/ZGO, kadar država članica to določi.

Vrsta dodatnega pogoja:

Izjema v zvezi s proizvodnjo na opredeljenem geografskem območju.

Opis pogoja:

Vinifikacija lahko poteka na območju zaščitene označbe porekla ali v bližnji občini Hof van Twente.

Povezava na specifikacijo proizvoda

https://www.rvo.nl/sites/default/files/2016/08/Productdossier-Oolde.pdf